Στεφανία ντε Μπωαρναί

H Στεφανία ντε Μπωαρναί (γαλλ. Stéphanie de Beauharnais, 28 Αυγούστου 1789 - 29 Ιανουαρίου 1860) από τον Οίκο του Μπωαρναί ήταν πριγκίπισσα της Γαλλίας και μετέπειτα μεγάλη δούκισσα της Βάδης.

Βιογραφία
Η Στεφανί Λουίζ Αντριέν γεννήθηκε στις 28 Αυγούστου 1789 στις Βερσαλλίες, και ήταν το δεύτερο παιδί και η μεγαλύτερη κόρη του Κλωντ ντε Μπωαρναί και της Κλωντίν Φρανσουάζ Αντριέν Γκαμπριέλ ντε Λεζαί-Μαρνεζιά.

Ο πρώτος εξάδελφος του πατέρα της, Αλεξάντρ, Υποκόμης του Μπωαρναί, παντρεύτηκε την Ιωσηφίνα Τασέρ ντε Λα Παζρί, αλλά μετά τον αποκεφαλισμό του, η θεία της παντρεύτηκε τον Ναπολέοντα Βοναπάρτη. Όταν ο Ναπολέων αυτοανακηρύχθηκε αυτοκράτορας, η Στεφανί έγινε μέλος της Αυτοκρατορικής Οικογένειας και, επειδή εκείνος ήθελε να κάνει συμμαχία με τον Κάρολο Φρειδερίκο της Βάδης, την υιοθέτησε επίσημα και την πάντρεψε με τον διάδοχο της Βάδης, Κάρολο, το 1806 στο Παρίσι. Λίγους μήνες μετά ο Πρίγκιπας-Εκλέκτορας της Βάδης και παππούς του Καρόλου έλαβε τον τίτλο του μεγάλου δούκα της Βάδης. 

Ο γάμος τους δεν ήταν ευτυχισμένος, με τον Κάρολο να ζει ως εργένης στην Καρλσρούη και τη Στεφανία να ζει στο Μάννχαϊμ. Μετά το θάνατο του Καρόλου Φρειδερίκου, ο σύζυγός της τον διαδέχθηκε και το ζεύγος συμφιλιώθηκε για να αποκτήσει απογόνους. Απέκτησαν πέντε παιδιά, εκ των οποίων ενηλικιώθηκαν τα τρία.

Ο Κάρολος πέθανε το 1818 και εκείνη δεν ξαναπαντρεύτηκε. Καθώς δεν είχαν επιζώντα γιο, τον διαδέχθηκε ο θείος του, Λουδοβίκος. Η κατοικία της στο Μάννχαϊμ ήταν διάσημο λογοτεχνικό σαλόν με καλεσμένους λογοτέχνες και καλλιτέχνες.

Πέθανε στις 29 Ιανουαρίου 1860 στη Νίκαια της Γαλλίας σε ηλικία 70 ετών. Είναι θαμμένη στο Πφόρτσχαϊμ της Βάδης-Βυρτεμβέργης.

Οικογένεια
Στις 25 Ιουλίου 1806 παντρεύτηκε στο Παρίσι τον Κάρολο, Διάδοχο της Βάδης. Μαζί απέκτησαν πέντε παιδιά:
τη Λουίζα (1811 - 1854), παντρεύτηκε τον Γουσταύο των Βάσα. Απέκτησαν 2 παιδιά.
έναν γιο (29 Σεπτεμβρίου - 16 Οκτωβρίου 1812).Fritz Trautz: Zum Problem der Persönlichkeitsdeutung: Anläßlich das Kaspar-Hauser-Buches von Jean Mistler, in: Francia 2, 1974, S. 723 
την Ιωσηφίνα (1813 - 1900), παντρεύτηκε τον Κάρολο Αντώνιο του Χοεντσόλερν-Σίγκμαρινγκεν. Απέκτησαν 6 παιδιά.
τον Αλέξανδρο Μαξιμιλιανό Κάρολο (1 - 8 Μαΐου 1816).
τη Μαρία Αμαλία (1817 - 1888), παντρεύτηκε τον Ουίλλιαμ Ντάγκλας, 11ο Κόμη του Χάμιλτον. Απέκτησαν 4 παιδιά.

Απόγονοι
Η κόρη της, Ιωσηφίνα, είχε μεταξύ άλλων τέκνα: 1. Λεοπόλδος, πατέρας του Φερδινάνδου της Ρουμανίας. Αυτός είχε τέκνα: α) τον Κάρολο Β΄, πατέρα του Μιχαήλ της Ρουμανίας και β) τη Μαρία, μητέρα του Πέτρου Β΄ της Γιουγκοσλαβίας. 3. Κάρολος Α΄ της Ρουμανίας. 6. Μαρία, μητέρα του Αλβέρτου Α΄ του Βελγίου. Αυτού ο γιος Λεοπόλδος Γ΄ του Βελγίου είχε τέκνα α) την Ιωσηφίνα Καρλόττα, μητέρα του Ερρίκου του Λουξεμβούργου, και β) τον Αλβέρτο Β΄, πατέρα του Φιλίππου του Βελγίου.  

H κόρη της Μαρία Αμαλία είχε κόρη τη Μαίρυ Βικτόρια, Λαίδη Χάμιλτον, μητέρα του Λουδοβίκου Β΄ του Μονακό. Αυτός ήταν πατέρας της Καρλόττας, που είχε γιο τον Ρενιέ Γ΄ του Μονακό. Γιος του τελευταίου είναι ο Αλβέρτος Β΄ του Μονακό.

Τίτλοι
28 Αυγούστου 1789 - 25 Ιουλίου 1806: Στεφανία ντε Μπωαρναί
25 Ιουλίου 1806 - 10 Ιουνίου 1811: Η Μεγάλη Δουκική Υψηλότητα Η Κληρονομική Μεγάλη Δούκισσα της Βάδης
10 Ιουνίου 1811 - 8 Δεκεμβρίου 1818: Η Μεγάλη Δουκική Υψηλότητα Η Μεγάλη Δούκισσα της Βάδης
8 Δεκεμβρίου 1818 - 29 Ιανουαρίου 1860: Η Μεγάλη Δουκική Υψηλότητα Η Χήρα Μεγάλη Δούκισσα της Βάδης

Παραπομπές

A German article and portrait of her 
Information and photo of her emerald and diamond necklace, worn in portrait above.

Κατηγορία:Οίκος του Τσέρινγκεν
Κατηγορία:Γάλλοι ευγενείς
Κατηγορία:Μεγάλες Δούκισσες της Βάδης